b'\n_START_ARTICLE_\nJarrupala (polkupy\xc3\xb6r\xc3\xa4)\n_START_SECTION_\nToimintaperiaate\n_START_PARAGRAPH_\nJarrupalat ovat kiinni renkaan/renkaiden molemmilla puolilla ja niist\xc3\xa4 menee vaijeri jarrukahvoihin. Jalkajarrullisessa py\xc3\xb6r\xc3\xa4ss\xc3\xa4 mekanismi on t\xc3\xa4ysin erilainen.  K\xc3\xa4sijarrullisessa py\xc3\xb6r\xc3\xa4ss\xc3\xa4 vaijerit menev\xc3\xa4t ohjaustangossa sijaitseviin kahvoihin. Kun kahvoja painetaan taaksep\xc3\xa4in, vaijerit kiristyv\xc3\xa4t jolloin jarrupalat painautuvat rengasta/renkaita vasten ja est\xc3\xa4v\xc3\xa4t py\xc3\xb6ri\xc3\xa4 py\xc3\xb6rim\xc3\xa4st\xc3\xa4. K\xc3\xa4sijarrupy\xc3\xb6r\xc3\xa4ss\xc3\xa4 eturenkaan jarrukahva on ohjaustangon vasemmalla puolella ja takarenkaan jarrukahva oikealla. _NEWLINE_K\xc3\xa4sijarruja k\xc3\xa4ytt\xc3\xa4ess\xc3\xa4 on otettava huomioon, ett\xc3\xa4 sek\xc3\xa4 etu- ett\xc3\xa4 takajarrua on k\xc3\xa4ytett\xc3\xa4v\xc3\xa4 saman verran, varsinkin \xc3\xa4kkipys\xc3\xa4hdyksiss\xc3\xa4. Mik\xc3\xa4li k\xc3\xa4ytt\xc3\xa4\xc3\xa4 pelkk\xc3\xa4\xc3\xa4 takajarrua, vauhdin hidastaminen ei ole niin tehokasta ja pelk\xc3\xa4n etujarrun k\xc3\xa4ytt\xc3\xb6 taas on vaarallista, sill\xc3\xa4 t\xc3\xa4ll\xc3\xb6in takarengas nousee helposti ilmaan ja polkupy\xc3\xb6r\xc3\xa4 voi lent\xc3\xa4\xc3\xa4 ymp\xc3\xa4ri.\n_START_SECTION_\nMilloin jarrupala tulee vaihtaa\n_START_PARAGRAPH_\nJarrupalat kuluvat jonkin verran jokaisella jarrutuskerralla. Niiden kunto tuleekin tarkastaa s\xc3\xa4\xc3\xa4nn\xc3\xb6llisesti, mieluiten joka kerta ennen ajoon l\xc3\xa4ht\xc3\xb6\xc3\xa4. Ne ovat kunnossa, mik\xc3\xa4li py\xc3\xb6r\xc3\xa4 pys\xc3\xa4htyy tarpeeksi nopeasti ja tehokkaasti ja kun jarruttaessa jarrupaloista ei l\xc3\xa4hde mit\xc3\xa4\xc3\xa4n \xc3\xa4\xc3\xa4nt\xc3\xa4. Huonoilla jarrupaloilla varustetun py\xc3\xb6r\xc3\xa4n ajamisesta voi saada sakot.'